Грегори Лемаршаль

Грегори Лемаршаль (; 13 мамыр 1983, Ла-Тронш, Франция —30 сәуір 2007, Париж, Франция) - француз әншісі.

 Биографиясы 
Грегори Лемаршаль Шамбериге жақын  Савойя аймағында орналасқан Ла-Тронш қалашығында туған.  20 айлығында  оған муковисцидоз диагнозы қойылды. Алайда, ол ауруының асқынуына қарамастан, ерекше қабілетін әлемге паш ете білді.

Грегори балалық шағында спортпен белсенді шұғылданатын. Футболды қызыға ойнаумен қоса баскетбол командасының мүшесі болған. 1995 жылы акробаттық рок-н-роллдан Франция чемпионы атанды. Ауруға шалдығуы кәсіби спортпен айналысуға жол бермегендіктен, ол өз  тағдырын спорт журналистикасымен байланыстыруды  мақсат етті. Бірақ 1998 жылдың 12 шілдесінде бұл жоспарлары өзгерді. Сол кеште Франция футбол құрама командасы әлем чемпионатында жеңіске жетті, ал Грегори тігімде әкесінен  жеңілді. Шарт бойынша, ол ең жақын демалыстардың кезінде караокеде өлең айтуға тиісті болды. Бірнеше күн өткен соң Грегори Аржелес-сюр- мер қалашығында  Шарльт Азнавураның "Je m'voyais" әнін орындай отырып, тігімнің шартын орындады. Оның даусын естіген адамның барлығы таңырқырады. Сол сәтте ата-анасынан тыс адамдардың реакциясын байқаған ол, бойында ерекше қабілет болғандығына сене бастады.

Грегоридің  әке-шешесі ылғи ұлының саз мектебіне тапсыруын армандайтын, себебі одан ерекше дауыс пен есту қабілетін байқайтын. Грег  өз кезегінде спортпен шұғылдануды қалап, барлық саз мектебіне  деген түсу ұсыныстарын  елемей, әдейі тындалымдарда даусын боямалап, бар күшімен мектепке қабылданбауға тырысты. Уақыт өте келе оның қызығушылықтары өзгерді.

Грегори 1999 жылы жергілікті теледидарлық Tremplin des étoiles және Graines de Stars конкурстарына қатысты. Музыкамен қызыққаны соншама, тіпті мектеп бітіруіне екі жыл қалғанда тастап кетеді. Ол музыкадан сабақ алып,орындау техникасымен көп жұмыс істеді.

2003 жылдың жаздыгүні "Belle, belle, belle" мюзиклына арналған кастинг барысында Грегори өзінің шамшылдықтарын көрсетті. Оның орны ол труппада еместігіне көз жеткіген соң, продюсерлер ұсынған рөлден бас тартты.

2003 жылы Грегори "Адам және Ева" мюзиклына  арналған кастингті ойдағыдай өтіп, оған Адам рөлі беріледі. Мюзикл Францияның көптеген қалаларында өткендіктен, ол тіпті синглды шығарады. Алайда, Парижде өнер көрсеткен жоқ.

2004 жылы Грегори жаңа "Noubell Star"бағдарламасының кастингіне жөнелді. Бірнеше сағат аязда тұрып қалып, даусының бар көркін көргізе алдмағандығынан әділқазылар тандауынан өтпей қалды.

2004 жылдың қыркүйегінде Star Academy жобасының  төртінші  айналымы TF1 арнасында басталды. Грегори ауруына  байланысты ұйымдастырушылар оның жоспарларында  кейбір шегінімдер жасады. 2004 жылдың 22 желтоқсанында  Star Academy жобасының төртінші  кезеңін жеңіп, жобаның тарихында алғашқы ер жеңімпаз атанды. Оған 80 % телекөрермен дауыс берген болатын.

2005 жылдың 18 сәуірінде Иван Кассара сазгердің қатысуыменен  жазылған "Je deviens moi"(Мен өзім  боламын) атты бірінші альбомы шыққан. Бәрнеше айдың ішінде альбом платиналық болып өзгереді.

2006 қаңтарда ол ең абыройлы сыйлықтардың біріне - NRJ Music Awards  ұсынған "Жылдың ашылымына" ие болады. 2006 жылдың  9- 26 мамыр аралығында  ол үлкен табыспен  Францияға, Бельгияға  және Швейцарияға гастрольдерге аттанады. 29, 30 және 31 мамырдың концерттері  аты аңызға айналған "Олимпияда" өтеді.  Билеттер концерттен бұрын, лезде сатылып кеткеніне байланысты маусымның 24 қосымша концерт ұйымдастырылды.

2006 жылдың соңында ауруы тым асқынып кетті. 2007 жылдың қаңтарында денсаулығы жұмыстарын тоқтатуға мәжбүрлегенін мәлімдейді. Бұл қамдестікке қарамастан, екінші  альбомын жоспарлайды. Осы арада сәуірде Грегори Элен Сегарамен  Vivo per lei атты ән айтады.

2007 жылдың ақпанында әншінің ауруы тым нашарлап, оған өкпенің трансплантациясы қажет болады. Наурыздың соңында оны Foch ауруханасына жатқызады. Трансплантация даусының жоғалып кетуіне әкеп соғатынын білген ол, өмірді емес, сахнаны  таңдауға бел буды. Бұл өміріндегі соңғы шешім болды. 2007 жылдың 30 сәуірінде Грегори бұл дүниеден озды. Савойядағы туған Сонназ қаласының моласында жерленді.